Nuh

Nuh (Erebki de: نوح, İbranki de: נוֹחַ) oyo ke merdumo ke Cıhudiye, Xıristiyaniye u İslam de peyğamber vêniyeno. Gorey Tewrat, Nuh 950 serri dınya da mendo u hirê qıcê xo est biyê: (Sam, Ham u Yafet). 

 Hêkata Tufanê Gırdi 
Gorey Cıhduiye, Xrıstiyaniye u İslami ra şarê Nuhi qısey xo ra goşdar nêbiyê u Homayê enê dinan waşto ke qewmê Nuhi rê peyniye bıdo. Homa, Nuhi rê emrê xo vato gorey dinan u Nuh darê Goferi ra yew gemiye (keşti) vıraşta. Her ganiyê ke riyê hardi (erdi) sero estê, tira yew nêri u yew maki (tayê cayan de u Incil de 7 çutan) gırewtê. Nuh u aileyê xo nışenê gemi, çewres roci tufan werzeni, se u pancas roci her cayê dınya bınê awıki de mendo, heme ganiyê ke hardi (erdi) ser de mendê, ê pêro merdê. Gemi bena berz, badi (baci) awk nişena u "Gemi aşmê hewtin de, rojê hewtêsin ay na aşmi de seri Ararati yo nişena rue." Tewrato Tırki, İngilizki u swêdki de cayo ke gemiyê Nuhi ruenişta koyi Ararati yo. La goreyê nushaya aramki gemiyê Nuhi koyi Cudi ser o nişta. Quran zi vunu gemiyê Nuhi Cudi ser o nişta. Quran de:" 'Ey erd awkê xo banc! U ey asmiyen [awkê] xo tepiş!' vaciya. Awk anciyê; gure ame qedênayiş; [gemi zi] seri [koyi] Cudi ya ruenişt. U: 'Guni nê zaliman wa cehenem ri bu' vaciya." Tufani dim a Nuh u efradi ey heti rojhilati de deştê Şinari de ca bini. Tewrat de, Ararat, yew ca yo saxlem u ke zaf rey merdimi şini uca de xo seternini. 

Destanê Gılgamışi de zi sey tufani Nuhi yew tufan estu. Çiyo ke tufani Nuhi de viyerenu hema eyni hewa destanê Gilgamişi de zi estu. Hetta goreyê tayê nuştoxan çimeyi (kaynak) meseleyi tufani a ke hirê heme kitabani muqedesan (Tewrat, Incil u Qur'an) de vaciyena Destanê Gılgamışii bi xo ya. Welakin, ferqo bingeyin o yo ke, kitabani muqedesan de tinya yew Homa estu, Homa yew u tek u, no Homayi heme kainati yo. Destanê Gılgamışi de Homayi zaf i. Homayi hard u asmiyeni ciya yi. Destanê Gilgamişi de badi tufani ya gemi welati ermeniyan de yew ca de, koyi Nisiri ser o vindena. Na destan teqriben 2000 serri VI (Veri Isayi) nusiya. La tarixê nê meselanê ke destan de viyerini hêna kehan a. Gilgamiş bacari Uruki ra yo. Piriki Gilgamişi Utanapiştim meseleyê tufani ey ri (Gilgamişi ri) vata.

 Çıme 
 http://www.dersimsite.org/tufane.html 

Kategoriye:İslam de peyğamberi